77-årig fange siktet for drap med smørbrødjern
77 år gamle John Walsh er siktet for å ha slått i hjel Frank Townsend i cellen som de to delte på en fengselsavdeling for eldre fanger nær Sydney. En fengselsvakt hørte lyder fra cellen mandag kveld. – Vakten slo på lyset i cella og så at 71-åringen var blitt overfalt, sier en talskvinne for kriminalomsorgen i New South Wales. Hun legger til at Townsend ble sendt til sykehus, men at han senere døde av skadene. Ifølge lokale medier brukte Walsh et smørbrødjern til å slå i hjel Townsend med. Talskvinnen sier det ikke forelå noen konflikt mellom de to herrene. Walsh soner livstidsdom i fengsel etter at han i 2008 ble dømt for å ha slått i hjel sin kone og sitt sju år gammelt barnebarn, druknet sitt fem år gammelt barnebarn i et badekar, og forsøkt å drepe sin datter med øks.
En 77 år gammel mann som soner en dom for å ha drept sin kone og to barnebarn, er siktet for å ha drept en medfange, angivelig med et smørbrødjern.